Jуунын сакылталу jылдарында ÿч толыкту письмо - чаазын алтыннан балу билдиретен. Оны алган келиндер jÿректери шимиреп, араайынан бойына jаба тудуп чебер ачып кычыргылайтан. Бир кижиге письмо келзе ончозына сÿÿнчи болгон. Сÿÿнчилÿ де табышты, ачу-коронду да табышты ончозы кожо кычыратан. Бистин энебиске ле балдарына ачу-корон бичилген похорона-чаазынды база аларга келишкен. Канайдар. Улу jуу божогончо энебис иженген, сакыган, jе балдарынын адазы Тöрöл Алтайына ойто бурылбаган. Кокош адазы ыраак Алтайда jен jастанып jыгалган да болзо, онын айлында адазынын уч уулчагы субат, Мыклай, Лазарь адазынын jурумин анан ары улалткан. Адазынын ордына арткан уулдар эjе-сыйындарын корулаган, азыраган, болушкан, энезине куйак болгон. Адазыла кожо атанган Суру аказы база бурылбаган, онын jурумин Коля уулы улалткан. Адыш аказы шыркадан улам jанып келеле, карындаштарына баш болгон.